[{"text_idx": "#000001", "text": "La Elekta Komisiono estas Organo de TEJO, kies ekzisto kaj funkcio estas priskribita de la Reglamento pri Elekto de Estraranoj. G\u0302ia tasko estas kolekti kandidatig\u0302ojn por la estraro (kaj ankau\u0306 mem alparoli eblajn kandidatojn), prijug\u0302i la kandidatojn kaj prezenti al la komitato strukturitan proponon por elekto de nova estraro."}, {"text_idx": "#000002", "text": "La Elekta Komisiono laboras en sama tempodau\u0306ro kiel la Estraro mem kaj oficos ekde sia elektig\u0302o g\u0302is la elektado de nova Estraro por la mandato 2020-2021, planita dum IJK 2020 en Someren, Nederlando."}, {"text_idx": "#000003", "text": "Rajtas membri en la komisiono:"}, {"text_idx": "#000004", "text": "Komitatanoj de TEJO;Komisiitoj de TEJO;Eksaj estraranoj de TEJO;Individuaj membroj de TEJO kiuj pro speciala kompetenteco povas grave kontribui al la laboro de la komisiono."}, {"text_idx": "#000005", "text": "Ne rajtas membri en la komisiono ajna kandidato al nova estraro."}, {"text_idx": "#000006", "text": "Por kandidatig\u0302i, sendu mesag\u0302on al kaj g\u0302is la 6-a de oktobro kun mallonga priskribo de vi mem kaj motiviga letero. C\u0302iuj formale tau\u0306gaj kandidatoj estos aparte elektitaj de la Komitato de TEJO."}, {"text_idx": "#000007", "text": "La Komitato okazigos retan voc\u0302donon, por kiu necesas unue kolekti kandidatig\u0302ojn. Lau\u0306reglamente, ekzistas suba limo (2 membroj) por ke la laboro de la komisiono ekvalidu. Male, ne ekzistas supra limo. C\u0302iuj kandidatoj aparte aprobitaj de unuopa voc\u0302dono (ne komuna) de la Komitato farig\u0302os membroj de la Elekta Komisiono 2019-2020. La voc\u0302donoj ekos samtempe por c\u0302iuj kandidatoj, kaj la laboro de la Elekta Komisiono komencos tuj post la anonco de la rezultoj."}]